6. โครงการในอนาคต

ในปี 2552 บริษัทยังคงให้ความสำคัญกับการพัฒนาด้านต่างๆ อย่างต่อเนื่อง โดยเฉพาะบุคลากร
ซึ่งถือเป็นทรัพย์สินที่มีค่ายิ่ง ทั้งในด้านความพร้อมและความเชี่ยวชาญ
ทำให้มีความแตกต่างจากองค์กรอื่น เห็นได้จากบริษัทได้มีการปรับโครงสร้างทีมงานและผู้บริหาร
โดยเฉพาะในส่วนพัฒนางานด้านเทคโนโลยีสารสนเทศ (IT Professional Services)
เพื่อให้เกิดประสิทธิภาพการบริหารงาน และผลลัพธ์ในเชิงธุรกิจมากขึ้น
รวมทั้งรองรับการเปลี่ยนแปลงทางด้านอุตสาหกรรมและเทคโนโลยี
พร้อมจัดให้มีการประชุมสัมมนาเชิงปฏิบัติการ (Workshop)
ระหว่างทีมงานด้านเทคโนโลยีสารสนเทศ (Professional Services) และทีมงานขาย
และรวมไปถึงพันธมิตรทางธุรกิจที่เป็นเจ้าของผลิตภัณฑ์หลัก และรวมไปถึง
พันธบัตรทางธุรกิจที่เป็นเจ้าของผลิตภัณฑ์หลัก เพื่อปรับปรุงประสิทธิภาพกระบวนการทำงาน
ให้ได้บุคลากรที่มีความรู้ความสามารถเหมาะสมกับงาน
รวมถึงความรู้ความเข้าใจในด้านของผลิตภัณฑ์ (Products & Services)
ตลอดจนทักษะการนำเสนองานที่มีประสิทธิภาพ (Soft Skill)
โดยการเพิ่มประสิทธิภาพและขยายทีมงานด้านการขาย
โดยปรับเปลี่ยนบุคลากรที่มีความรู้ความสามารถมาช่วยงานด้านดังกล่าวมากขึ้น
เพื่อขยายฐานเป้าหมายให้ครอบคลุมกลุ่มลูกค้า โดยเฉพาะกลุ่มสถาบันการเงิน
ซึ่งมีแนวโน้มจะลงทุนทางด้านเทคโนโลยีสารสนเทศมากขึ้น รวมทั้งกลุ่มสื่อสารโทรคมนาคม
ซึ่งบริษัทมีประสบการณ์ความรู้ความชำนาญสูง เพื่อตอบสนองทิศทางการขยายตลาดในภาพรวม

รวมทั้งการเพิ่มสัดส่วนงานในส่วนงานด้านดังกล่าว (IT Professional Services)
เพื่อเพิ่มศักยภาพการแข่งขัน และอัตรากำไรขั้นต้น (Profit Margin) ที่สูงขึ้น
ในการสร้างความแตกต่างจากคู่แข่งขัน พร้อมมุ่งเน้นการพัฒนาผลิตภัณฑ์และการบริการ (Products
& Services) ในส่วนที่มีความรู้ความเชี่ยวชาญเฉพาะด้าน
เชื่อมโยงกับแต่ละอุตสาหกรรมตามขนาดธุรกิจที่เป็นกลุ่มลูกค้าเป้าหมาย อาทิ
กลุ่มสื่อสารโทรคมนาคม และสถาบันการเงิน โดยการนำเสนอโซลูชั่นใหม่ๆ เพื่อช่วยลดต้นทุน
โดยมีนโยบายมุ่งรับงานเฉพาะโครงการที่มีขนาดไม่ใหญ่จนเกินไป และระยะเวลาพัฒนางานไม่เกิน
1 ปี เพื่อลดปัญหาอัตราการเปลี่ยนงาน (Turn over) ของบุคลากร
และการพึ่งพาการว่าจ้างบริษัทภายนอก (Outsource) ตลอดจนปัญหาการส่งมอบงานที่ล่าช้า
โดยจะมีการพิจารณาทำสัญญาต่างๆ ด้วยความระมัดระวังมากขึ้นในส่วนการรับงาน
รวมทั้งความสามารถในการชำระเงินของลูกค้า
ซึ่งบริษัทมีจุดเด่นในเรื่องของประสิทธิภาพการส่งมอบโครงการ (Deliver Project)
ความพร้อมด้านบุคลากรและการเงิน เนื่องจากมีสถาบันการเงินหลายแห่งให้การสนับสนุน
ทำให้ได้เปรียบคู่แข่งขันในการรับงานต่างๆ โดยเฉพาะโครงการขนาดใหญ่

พร้อมกันนี้ยังวางเป้าหมายในการค้นหารูปแบบการดำเนินธุรกิจ (Business Model) ใหม่ๆ
นอกเหนือจากธุรกิจซื้อมาขายไปและงานด้านการให้บริการ (Services) อาทิ
การพัฒนาผลิตภัณฑ์หรือโซลูชั่นเป็นของตนเอง
การลงทุนโครงการให้ลูกค้าแล้วแบ่งรายได้เมื่อดำเนินการ (Revenue Sharing) การเช่าใช้งาน
(Manage Service Leasing, Software as a Service)
การขายสินค้าและบริการรูปแบบใหม่ๆ รวมทั้งมุ่งเน้นงานด้านวิจัยและพัฒนา (R&D)
เพื่อคิดค้นและพัฒนาผลิตภัณฑ์ที่เป็นของตนเอง
โดยการสร้างผลิตภัณฑ์หรือโซลูชั่นจากโครงการที่พัฒนาให้ลูกค้า เช่น Payment Gateway และ
Data Cleansing หรือสร้างแก่นของเทคโนโลยีบางอย่างเพื่อรองรับอนาคต เช่น Speech to
Text เพื่อรองรับเทคโนโลยี 3G การพัฒนาโปรแกรมประยุกต์ด้านธุรกิจการเงินและการธนาคาร
(Banking Application) ตลอดจนพัฒนาเครื่องมือช่วยค้นหาข้อมูล (Search Engine)
เพื่อใช้ทำความสะอาดข้อมูล (Data Cleansing) ทำให้ข้อมูลมีความถูกต้อง
เหมาะสมกับการใช้งาน รวมทั้งประยุกต์ใช้เพื่อพัฒนาโปรแกรมต่างๆ อาทิ การทำแผนที่ (Map),
ส่งจดหมาย (Delivery), ติดตามรถยนต์ (Car Tracking) และด้านการจราจร
โดยส่วนหนึ่งจะนำไปใช้ในการพัฒนาโครงการความร่วมมือเพื่อการพัฒนาฐานความรู้ในการประกอบธุรกิจ
ICT ในท้องถิ่นของเชียงรายระหว่างมหาวิทยาลัยแม่ฟ้าหลวงและบริษัท ที่จะเริ่มดำเนินการในปี
2552 ซึ่งถือเป็นหนึ่งในโครงการเพื่อช่วยเหลือสังคม ในการกระจายงานและความเจริญไปสู่ภูมิภาค
เพื่อสร้างงาน สร้างความรู้ สู่ชุมชน โดยเฉพาะในส่วนของการพัฒนาซอฟต์แวร์

นอกจากนี้ ยังมีการสร้างมาตรฐานหรือระบบในการจัดเก็บองค์ความรู้ (Knowledge
Management) ซึ่งเป็นส่วนหนึ่งของกระบวนการ CMMI
(เป็นระบบประสานงานช่วยให้การดำเนินการสะดวกยิ่งขึ้น)
เห็นได้จากบริษัทได้ผ่านการรับรองคุณสมบัติด้านระบบ CAPABILITY MATURITY MODEL
INTEGRATION (“CMMI”) จากสถาบัน SOFTWARE ENGINEERING INSTITUTE (SEI)
ประเทศสหรัฐอเมริกา ในระดับ Level 3 ในปี 2551โดยตั้งเป้าหมายที่จะผ่านการรับรองในระดับ
MATURITY LEVEL 5 ซึ่งเป็นระดับสูงสุด เพื่อก้าวสู่การเป็นบริษัทไอทีชั้นนำของโลกต่อไป
ซึ่งจะช่วยเสริมสร้างระบบและมาตรฐานวิธีการทำงานให้มีประสิทธิภาพมากยิ่งขึ้น
รวมทั้งการนำเอาระบบซอฟต์แวร์เพื่อสร้างความพึงพอใจจากบริการหลังการขาย (Service
Desk) และ PMO (เป็นระบบบริหารจัดการโครงการตามข้อกำหนดมาตรฐานของ PMMI)
มาใช้ให้เกิดประสบการณ์การใช้บริการที่ดีจากบริษัทแบบเต็มรูปแบบ
รวมทั้งการสื่อสารในรูปแบบต่างๆ
โดยคณะอนุกรรมการบริหารความเสี่ยงจะเป็นผู้ประเมินปัจจัยเสี่ยงทั้งหมดที่เกิดขึ้นกับองค์กร
รวมทั้งการรับงานในส่วนการพัฒนางานด้านเทคโนโลยีสารสนเทศ (IT Professional
Services)

พร้อมทั้ง การวางกลยุทธ์มุ่งเน้นการดำเนินธุรกิจด้วยความระมัดระวัง และมุ่งเน้น
ภายในของขอบเขต อันเนื่องมาจากผลกระทบจากภาวะเศรษฐกิจที่ไม่ค่อยแจ่มใส
โดยวางเป้าหมายสำคัญในการเพิ่มยอดขายและส่วนแบ่งด้านการตลาด
ซึ่งจะช่วยให้เพิ่มความเข้มแข็งให้กับองค์กร
ซึ่งบริษัทมีจุดแข็งในการรักษาฐานลูกค้าพร้อมกับการเติบโตควบคู่ไปกับลูกค้า
ส่งผลให้เกิดการพัฒนาทำให้การดูแลเอาใจใส่ การพูดคุยปรึกษาระหว่างบริษัทกับลูกค้าในทุกส่วนงาน
โดยนำเอาเทคโนโลยีที่มีประสิทธิภาพตรงกับความต้องการและความจำเป็นของลูกค้า
รวมทั้งยังคงเน้นในเรื่องของลูกค้าเป็นศูนย์กลาง (Customer Centric)
ในการวางแผนงานและกลยุทธ์การดำเนินการ โดยให้ความสำคัญกับระบบบริหารความสัมพันธ์ลูกค้า
(Customer Relation Management) ทั้งในแง่ของการทำกิจกรรม (Personalized
Activities) ต่าง ๆ ร่วมกับลูกค้า บริษัทพันธมิตร และพนักงานบริษัท

ตลอดจนให้ความสำคัญและร่วมเป็นพันธมิตรเชิงกลยุทธ์ (Strategic Partner)
กับบริษัทที่เป็นเจ้าของเทคโนโลยี (Technology Vendor) อาทิ บริษัท Sun, IBM Software,
Oracle, Symantec และ Cisco Systems
ในการวางแผนการทำงานและกิจกรรมด้านการตลาดร่วมกัน
โดยเน้นการนำเสนอเทคโนโลยีใหม่ล่าสุดของแต่ละบริษัท
เพื่อเป็นการลดความเสี่ยงที่อาจเกิดขึ้นจากการพึ่งพาผู้จัดจำหน่ายหรือผู้ผลิตสินค้ารายหนึ่งรายใด
และมีการขยายรูปแบบของการให้บริการไปสู่ระดับที่ปรึกษาที่มีมาตรฐานเทียบเท่ากับบริษัทที่ปรึกษาชั้นนำในต่างประเทศ
โดยมีการจัดตั้งหน่วยงานที่ปรึกษาไอทีเชิงกลยุทธ์ (Strategic IT Consulting and
Services) เพื่อมุ่งเน้นการให้บริการด้านการให้คำปรึกษาไอทีเชิงกลยุทธ์
ให้เห็นภาพรวมความต้องการด้านไอทีขององค์กรนั้น
และออกแบบโซลูชั่นให้สอดคล้องกับกลยุทธ์ทางธุรกิจและได้รับผลประโยชน์ตอบแทนสูงสุดจากการลงทุนด้านไอที
ซึ่งอนาคตบริษัทมีแผนที่จะร่วมมือกับพันธมิตรรายใหม่เพิ่มขึ้น
ซึ่งจะเป็นประโยชน์ในด้านของเทคโนโลยีและโอกาสด้านการตลาดใหม่ต่างๆ
โดยขณะนี้อยู่ระหว่างศึกษาความเป็นไปได้ในการขยายตลาดไปสู่ต่างประเทศ
โดยเฉพาะประเทศจีนและแถบยุโรป เพื่อก้าวสู่การเป็นบริษัทไอทีชั้นนำของโลกต่อไป